Document ID: 31987R1696

ΚΑΝΟΝΙΣΜΟΣ ( ΕΟΚ ) αριθ . 1696/87 ΤΗΣ ΕΠΙΤΡΟΠΗΣ της 10ης Ιουνίου 1987 σχετικά με ορισμένες λεπτομέρειες εφαρμογής του κανονισμού ( ΕΟΚ ) αριθ . 3528/86 του Συμβουλίου για την προστασία των δασών στην Κοινότητα από την ατμοσφαιρική ρύπανση ( απογραφή, δίκτυο παρατηρητηρίων, απολογισμοί )
Η ΕΠΙΤΡΟΠΗ ΤΩΝ ΕΥΡΩΠΑIΚΩΝ ΚΟΙΝΟΤΗΤΩΝ,
ιΕχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό ( ΕΟΚ ) αριθ . 3528 /86 του Συμβουλίου της 17ης Νοεμβρίου 1986 για την προστασία των δασών στην Κοινότητα από την ατμοσφαιρική ρύπανση^(1 ), και ιδίως το άρθρο 2 παράγραφος 3 και το άρθρο 3 παράγραφος 2,
Εκτιμώντας :
ότι, σύμφωνα με το άρθρο 2 παράγραφος 1 του κανονισμού ( ΕΟΚ ) αριθ . 3528/86, η κοινοτική δράση σκοπό έχει να βοηθήσει τα κράτη μέλη :
- να καταρτίζουν, βάσει κοινής μεθοδολογίας, περιοδική απογραφή των ζημιών που προκαλούνται στα δάση, ιδίως από την ατμοσφαιρική ρύπανση,
- να δημιουργήσουν ή να συμπληρώσουν, κατά τρόπο συντονισμένο και εναρμονισμένο, το δίκτυο παρατηρητηρίων που είναι απαραίτητο για την εκπόνηση της απογραφής αυτής
ότι, σύμφωνα με το άρθρο 2 παράγραφος 2 του κανονισμού ( ΕΟΚ ) αριθ . 3528/86, τα κράτη μέλη διαβιβάζουν στην Επιτροπή τα στοιχεία που συγκεντρώνονται από το δίκτυο παρατηρητηρίων
ότι, σύμφωνα με το άρθρο 3 παράγραφος 1 του κανονισμού ( ΕΟΚ ) αριθ. 3528/86, κάθε κράτος μέλος καταρτίζει περιοδικά, με ενιαία επιστημονική μέθοδο και βάσει, ιδίως, των στοιχείων της απογραφής που αναφέρεται στο άρθρο 2, έκθεση για τη φυτοϋγειονομική κατάσταση δασών σε σχέση με την ατμοσφαιρική ρύπανση και διαβιβάζει την έκθεση αυτή στην Επιτροπή
ότι πρέπει να θεσπιστούν οι λεπτομέρειες εφαρμογής των διατάξεων των εν λόγω δύο άρθρων, και ειδικότερα οι λεπτομέρειες εφαρμογής των διατάξεων που αφορούν τη συγκέντρωση, τη φύση, τη δυνατότητα σύγκρισης και τη διαβίβαση των στοιχείων της απογραφής καθώς και την περιοδική κατάρτιση της έκθεσης για τη φυτοϋγειονομική κατάσταση των δασών
ότι οι αιτήσεις για τη χορήγηση ενισχύσεων, οι οποίες έχουν υποβληθεί στα πλαίσια του κανονισμού ( ΕΟΚ ) αριθ . 3528/86 για την περιοδική πραγματοποίηση της απογραφής και την εγκατάσταση ή την επέκταση του δικτύου παρατηρητηρίων που αναφέρεται στο άρθρο 2 παράγραφος 1, θα πρέπει να περιλαμβάνουν όλα τα στοιχεία που θα παράσχουν τη δυνατότητα να εξεταστούν τα εν λόγω μέτρα με βάση τους στόχους και τα κριτήρια του κανονισμού
ότι οι εν λόγω αιτήσεις πρέπει να υποβάλλονται υπό την ίδια ακριβώς μορφή έτσι ώστε να διευκολύνεται η κατανόηση των στοιχείων και η συγκριτική μελέτη
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής για την Προστασία των Δασών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :
ίΑρθρο 1 1 . Η περιοδική απογραφή των ζημιών που προκαλούνται στα δάση, ιδίως από την ατμοσφαιρική ρύπανση, πραγματοποιείται με βάση κοινοτικό δίκτυο παρατηρητηρίων που αντιστοιχεί σε συστηματικό πλέγμα διαστάσεων 16 km x
16 km .
2 . Οι παρατηρήσεις γίνονται σε κάθε παρατηρητήριο σε δέντρα που έχουν επιλεχθεί σύμφωνα με διαδικασία αντικειμενικής δειγματοληψίας .
3 . Η εκτίμηση της φυτοϋγειονομικής κατάστασης των εξεταζομένων δέντρων γίνεται με βάση καθορισμένα κριτήρια .
4 . Το αργότερο στις 15 Δεκεμβρίου κάθε χρόνο, τα κράτη μέλη διαβιβάζουν στην Επιτροπή με τυποποιημένη μορφή τα στοιχεία που έχουν συγκεντρώσει από κάθε παρατηρητήριο του κοινοτικού δικτύου .
5 . Οι τεχνικές λεπτομέρειες των διατάξεων του παρόντος άρθρου αναφέρονται στο παράρτημα Ι .
ίΑρθρο 2 1 . Οι αιτήσεις για τη χορήγηση χρηματοδοτικής ενίσχυσης της Κοινότητας για :
- την πραγματοποίηση της περιοδικής απογραφής σε κοινοτική κλίμακα, και
- τη δημιουργία ή την επέκταση του δικτύου παρατηρητηρίων που απαιτείται για την εν λόγω απογραφή,
κατά την έννοια του άρθρου 2 παράγραφος 1 του κανονισμού ( ΕΟΚ ) αριθ . 3528/86, πρέπει να περιλαμβάνουν τα στοιχεία και τα έγγραφα που αναφέρονται στο παράρτημα ΙΙ .
Οι αιτήσεις αυτές υποβάλλονται σε τρία αντίγραφα με τη μορφή που αναφέρεται στο παράρτημα ΙΙ .
Τα κράτη μέλη υποβάλλουν τις εν λόγω αιτήσεις στην Επιτροπή πριν από την 1η Νοεμβρίου κάθε έτους για το επόμενο έτος . Για το έτος 1987 οι αιτήσεις αυτές υποβάλλονται το αργότερο στις 15 Ιουλίου 1987 .
2 . Οι αιτήσεις που δεν πληρούν τις προϋποθέσεις που αναφέρονται στην παράγραφο 1 δεν λαμβάνονται υπόψη .
ίΑρθρο 3 Οι απολογισμοί των κρατών μελών σχετικά με τη φυτοϋγειονομική κατάσταση των δασών πραγματοποιούνται κάθε χρόνο, ιδίως με βάση τα στοιχεία του κοινοτικού δικτύου παρατηρητηρίων, που είναι αντιπροσωπευτικό σε εθνική ή περιφερειακή κλίμακα για το οποίο εφαρμόζεται η μεθοδολογία που ορίζεται στο παράρτημα Ι .
Το περιεχόμενο των εν λόγω απολογισμών συμφωνεί με τις διατάξεις που αναφέρονται στο παράρτημα ΙΙΙ .
Οι απολογισμοί αυτοί διαβιβάζονται στην Επιτροπή, κάθε χρόνο, το αργότερο στις 15 Ιανουαρίου .
ίΑρθρο 4 Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων .
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .
Βρυξέλλες, 10 Ιουνίου 1987 .

Labels: 12
6
20